**ZAPISNIK**

s **39.** sjednice **Općinskog vijeća Općine Sveti Đurđ** održane dana **28.1.2025. godine s početkom u** **18,00 sati** **u** **prostorijama Općine – svečana sala I kat, Ulica braće Radić 1.**

Sjednici nazočni:

Damir Grgec, Zlatko Gizdavec, Zvonko Grgek, Davor Kraljić, Ivan Stančin, Josip Hižak, Mladen Sačer, Dražen Kosec, Krunoslav Turković, Nadica Crnković, Denis Štefanec, Danijel Kotiščak (pridružio se naknadno)

Odsuti – opravdano: /

Odsuti – neopravdano: Siniša Stančin

Ostali nazočni: Josip Jany – općinski načelnik

Helena Vuk – pročelnica Jedinstvenog upravnog odjela

Predsjednik Općinskog vijeća Općine Sveti Đurđ gospodin Damir Grgec otvorio je sjednicu, pozdravio prisutne te izvršio prozivku. Nakon izvršene prozivke predsjednik je konstatirao da sjednici prisustvuje jedanaestero od ukupno trinaestero vijećnika te da Općinsko vijeće može pravovaljano odlučivati. Cijeli tijek sjednice fonetski se snima. Predsjednik Općinskog vijeća otvara aktualni sat.

NAPOMENA: Vijećnik Danijel Kotiščak pridružio se naknadno.

**I. Usvajanje dnevnog reda**

Vijećnicima je u materijalima za 39. sjednicu Općinskog vijeća dostavljen DNEVNI RED koji je nakon glasanja jednoglasno usvojen.

Usvojeni dnevni red glasi:

**DNEVNI RED**

1. Verifikacija Zapisnika s 38. sjednice Općinskog vijeća Općine Sveti Đurđ
2. Razmatranje i donošenje Odluke o dodjeli obavljanja javne usluge sakupljanja komunalnog otpada Općine Sveti Đurđ
3. Razmatranje i donošenje Odluke o načinu pružanja javne usluge sakupljanja komunalnog otpada na području Općine Sveti Đurđ
4. Razmatranje i donošenje Odluke o izmjeni Odluke o osnivanju Savjeta za zaštitu potrošača javnih usluga Općine Sveti Đurđ
5. Razmatranje i donošenje Godišnjeg plana davanja koncesija za 2025. godinu
6. Razmatranje i donošenje Odluke o koeficijentima za obračun plaće službenika i namještenika u Jedinstvenom upravnom odjelu Općine Sveti Đurđ
7. Razmatranje i donošenje Odluke o izmjeni Odluke o financijskoj potpori mladim osobama i mladim obiteljima za rješavanje stambenog pitanja na području Općine Sveti Đurđ
8. Razmatranje i donošenje Odluke o novčanoj potpori za novorođeno dijete za 2025. godinu
9. Razmatranje i donošenje Odluke o raspoređivanju sredstava za financiranje političkih stranaka zastupljenih u Općinskom vijeću Općine Sveti Đurđ za 2025. godinu
10. Ostala pitanja.

**II. Rasprava po pojedinim točkama dnevnog reda i njihovo usvajanje:**

**Točka 1.**

**Verifikacija Zapisnika s 38. sjednice Općinskog vijeća Općine Sveti Đurđ**

RASPRAVA: /

ZAKLJUČAK: Općinsko vijeće Općine Sveti Đurđ donosi Odluku o verifikaciji Zapisnika s 38. sjednice Općinskog vijeća. Od ukupno prisutnih jedanaestero vijećnika, za navedenu Odluku glasalo je svih jedanaestero vijećnika ZA pa se konstatira da je Odluka donesena JEDNOGLASNO.

**Točka 2.**

**Razmatranje i donošenje Odluke o dodjeli obavljanja javne usluge sakupljanja komunalnog otpada Općine Sveti Đurđ**

OPĆINSKI NAČELNIK: detaljno obrazlaže po predmetnoj točki. Navodi da je razlog predlaganja ovakve Odluke prvenstveno taj što će mještani Općine moći koristiti reciklažno dvorište, a također da imamo veliki problem sa zbrinjavanjem lampiona koje bi ubuduće trebao preuzimati LUKOM d.o.o. Lukom bi trebao početi preuzimati otpad od 1.3.2025. godine.

PROČELNICA JUO: dodaje da je Odluka o dodjeli obavljanja javne usluge sakupljanja komunalnog otpada kao i Odluka o načinu pružanja javne usluge sakupljanja komunalnog otpada (koja je sljedeća na dnevnom redu) bila na javnom savjetovanju u trajanju od 30 dana te da je tijekom savjetovanja zaprimljena samo jedna primjedba odnosno prijedlog za poboljšanje Odluke. Prijedlog za poboljšanje Odluke koji je zaprimljen za vrijeme trajanja javnog savjetovanja je većim dijelom prihvaćen. Isto tako pročelnica napominje i da su Odluke dostavljene na očitovanje Savjetu za zaštitu potrošača javnih usluga Općine Sveti Đurđ koji je dao pozitivno mišljenje na obje Odluke.

NAPOMENA: Sjednici se pridružuje vijećnik Danijel Kotiščak.

RASPRAVA: U raspravu se uključuje vijećnik Zlatko Gizdavec te navodi kako slijedi:

„Nakon što smo kao Savjet za zaštitu potrošača usporedili cjenike, došli smo do sljedećeg utvrđenja. Cijena javne usluge sakupljanja komunalnog otpada s popustom na fiksni dio i pražnjenjem spremnika od 120 litara iznosi 11,39 eura (LUKOM), a sadašnja cijena je bila 11,56 eura (ČISTOĆA). Razlika je za dva pražnjenja, Lukom ima 13,56 eura a Čistoća 15,07 eura. Ima tu još jedna zanimljiva stvar, a to je da i jedni i drugi imaju predložene ugovorne kazne. Koliko nam je poznato Čistoća do sada nije nikoga kaznila jer je netko prepunio kantu ili slično. Zapravo, teško je usporediti ugovorne kazne koje propisuju ta dva društva. S time da je važno napomenuti da je Čistoća imala ugovorne kazne u fiksnom iznosu, a Lukom ima predložene kazne u varijabilnom iznosu (minimalni i maksimalni iznos). Ipak, smatram da je Odluka da se javna usluga sakupljanja komunalnog otpada dodjeli trgovačkom društvu LUKOM d.o.o. dobra iz nekoliko razloga. Prvi, mještani će moći koristiti reciklažno dvorište, isto tako, postojat će mogućnost korištenja i mobilnih reciklažnih dvorišta (za koje nisam siguran kako će funkcionirati). Da ne duljim, mišljenje Savjeta za zaštitu potrošača u vezi donošenja ove Odluke kao i Odluke o načinu pružanja javne usluge sakupljanja komunalnog otpada je pozitivno. Uz to, predlažem da predloženi davatelj usluge LUKOM d.o.o. dostavi edukativne materijale o načinu razvrstavanja otpada svim korisnicima.“

Nakon toga se u raspravu uključuje i vijećnik Mladen Sačer. Iskazuje zabrinutost u vezi mogućeg naplaćivanja ugovornih kazni. Na to pročelnica JUO odgovara da će naš prijedlog prema LUKOM-u biti da u slučaju ako će i biti uvjeta za naplatu ugovorne kazne, da se prvo šalju opomene a ne odmah kazne.

ZAKLJUČAK: Općinsko vijeće Općine Sveti Đurđ donosi Odluku o dodjeli obavljanja javne usluge sakupljanja komunalnog otpada Općine Sveti Đurđ. Od ukupno prisutnih dvanaestero vijećnika, za navedenu Odluku glasalo je svih dvanaestero vijećnika ZA pa se konstatira da je Odluka donesena JEDNOGLASNO.

**Točka 3.**

**Razmatranje i donošenje Odluke o načinu pružanja javne usluge sakupljanja komunalnog otpada na području Općine Sveti Đurđ**

OPĆINSKI NAČELNIK: detaljno obrazlaže po predmetnoj točki.

RASPRAVA : U raspravu se uključuje vijećnik Ivan Stančin koji navodi kako slijedi: “Mislim da bi mogao biti problem s našim poljoprivrednicima i vrećama koje im ostaju od sjetve. Treba imati u vidu to da mi nismo u gradu nego na selu. To nije otpad od kućanstva. Do sada je to Čistoća preuzimala. Sada to neće biti slučaj. Nisam baš siguran kako će sve to funkcionirati. Sve budete vidjeli kad počnu naplaćivati kazne.“ Na to vijećnik Zlatko Gizdavec odgovara da otkup takvih vreća postoji u Ludbregu.

ZAKLJUČAK: Općinsko vijeće Općine Sveti Đurđ donosi Odluku o načinu pružanja javne usluge sakupljanja komunalnog otpada na području Općine Sveti Đurđ. Od ukupno prisutnih dvanaestero vijećnika, za navedenu Odluku glasalo je svih dvanaestero vijećnika ZA pa se konstatira da je Odluka donesena JEDNOGLASNO.

**Točka 4.**

**Razmatranje i donošenje Odluke o izmjeni Odluke o osnivanju Savjeta za zaštitu potrošača javnih usluga Općine Sveti Đurđ**

PROČELNICA JUO: detaljno obrazlaže po predmetnoj točki.

RASPRAVA: /

ZAKLJUČAK: Općinsko vijeće Općine Sveti Đurđ donosi Odluku o izmjeni Odluke o osnivanju Savjeta za zaštitu potrošača javnih usluga Općine Sveti Đurđ. Od ukupno prisutnih dvanaestero vijećnika, za navedenu Odluku glasalo je svih dvanaestero vijećnika ZA pa se konstatira da je Odluka donesena JEDNOGLASNO.

**Točka 5.**

**Razmatranje i donošenje Godišnjeg plana davanja koncesija za 2025. godinu**

PROČELNICA JUO: detaljno obrazlaže po predmetnoj točki.

RASPRAVA: U raspravu se uključuje vijećnik Zlatko Gizdavec koji predlaže da se postupak koncesije provede čim prije budući da se Vijeće uskoro raspušta a odluku o odabiru donosi Vijeće.

ZAKLJUČAK: Općinsko vijeće Općine Sveti Đurđ donosi Godišnji plan davanja koncesija za 2025. godinu. Od ukupno prisutnih dvanaestero vijećnika, za navedenu Odluku glasalo je svih dvanaestero vijećnika ZA pa se konstatira da je Odluka donesena JEDNOGLASNO.

**Točka 6.**

**Razmatranje i donošenje Odluke o koeficijentima za obračun plaće službenika i namještenika u Jedinstvenom upravnom odjelu Općine Sveti Đurđ**

OPĆINSKI NAČELNIK: detaljno obrazlaže po predmetnoj točki.

RASPRAVA: U raspravu se uključuje vijećnik Danijel Kotiščak te postavlja pitanje da li se plaće povećavaju i komunalnim radnicima. Na to pročelnica JUO odgovara da se plaće povećavaju svim djelatnicima. Na to vijećnik odgovara da će u tom slučaju on biti suzdržan prilikom glasanja jer se ne slaže s tim da se plaće povećavaju i komunalnim radnicima s obzirom na to da je i sam imao priliku vidjeti kako komunalni radnici odrađuju svoj posao.

ZAKLJUČAK: Općinsko vijeće Općine Sveti Đurđ donosi Odluku o koeficijentima za obračun plaće službenika i namještenika u Jedinstvenom upravnom odjelu Općine Sveti Đurđ. Od ukupno prisutnih dvanaestero vijećnika, za navedenu Odluku glasalo je jedanaestero vijećnika ZA, dok je vijećnik Danijel Kotiščak ostao suzdržan.

**Točka 7.**

**Razmatranje i donošenje Odluke o izmjeni Odluke o financijskoj potpori mladim osobama i mladim obiteljima za rješavanje stambenog pitanja na području Općine Sveti Đurđ**

OPĆINSKI NAČELNIK: detaljno obrazlaže po predmetnoj točki.

RASPRAVA: /

ZAKLJUČAK: Općinsko vijeće Općine Sveti Đurđ donosi Odluku o izmjeni Odluke o financijskoj potpori mladim osobama i mladim obiteljima za rješavanje stambenog pitanja na području Općine Sveti Đurđ. Od ukupno prisutnih dvanaestero vijećnika, za navedenu Odluku glasalo je svih dvanaestero vijećnika ZA pa se konstatira da je Odluka donesena JEDNOGLASNO.

**Točka 8.**

**Razmatranje i donošenje Odluke o novčanoj potpori za novorođeno dijete za 2025. godinu**

OPĆINSKI NAČELNIK: detaljno obrazlaže po predmetnoj točki.

RASPRAVA: /

ZAKLJUČAK: Općinsko vijeće Općine Sveti Đurđ donosi Odluku o novčanoj potpori za novorođeno dijete za 2025. godinu. Od ukupno prisutnih dvanaestero vijećnika, za navedenu Odluku glasalo je svih dvanaestero vijećnika ZA pa se konstatira da je Odluka donesena JEDNOGLASNO.

**Točka 9.**

**Razmatranje i donošenje Odluke o raspoređivanju sredstava za financiranje političkih stranaka zastupljenih u Općinskom vijeću Općine Sveti Đurđ za 2025. godinu**

OPĆINSKI NAČELNIK: detaljno obrazlaže po predmetnoj točki.

RASPRAVA: /

ZAKLJUČAK: Općinsko vijeće Općine Sveti Đurđ donosi Odluku o raspoređivanju sredstava za financiranje političkih stranaka zastupljenih u Općinskom vijeću Općine Sveti Đurđ za 2025. godinu. Od ukupno prisutnih dvanaestero vijećnika, za navedenu Odluku glasalo je svih dvanaestero vijećnika ZA pa se konstatira da je Odluka donesena JEDNOGLASNO.

**Točka 10.**

**Informacije općinskog načelnika o radu i financijama i ostala pitanja**

Općinski načelnik daje detaljni izvještaj o radu i financijama. Dalje navodi kako slijedi:

„Raspisan je natječaj za udruge. U zadnje vrijeme dobivamo puno zamolbi upravo od udruga vezano za financiranje raznoraznih događanja (Valentinovo, maškare, Dan žena itd.), pa smo iz tog razloga i požurili s raspisivanjem natječaja. Komisija koja odlučuje o prijavama na natječaj ostaje ista. Najmanji iznos koji udruge mogu dobiti je 200,00 eura, a najveći 4.000,00 eura. Ostalo sve ide po planu. Radovi na Domu za dnevni boravak dobro napreduju. Od nedavno je na susjednom gradilištu još jedan izvođač koji gradi pristupnu cestu UK6 s parkiralištem. Što se tiče Dječjeg vrtića, Vrtić se dograđuje, radovi idu prema planu. Još nismo dobili povrat sredstava od Ministarstva, ali očekujemo da ćemo to dobiti u narednom razdoblju. Radi se o iznosu od cca 160.000,00 eura. I dalje se prijavljujemo na raznorazne natječaje za sufinanciranje projekata. Danas smo baš poslali jedan dopis Varaždinskoj županiji sa zamolbom za sufinanciranje radova na izgradnji ograde oko Doma za dnevni boravak starijih osoba. Radovi na izgradnji ograde biti će još cca 100.000,00 eura (s PDV-om). Isto tako, trenutno je raspisan javni poziv za rješavanje stambenog pitanja mladih. Općina će se svakako prijaviti i predložiti da se u Općini grade POS-ovi stanovi. Isto tako, javljamo se na natječaja za izgradnju Vatrogasnog doma u Sesvetama Ludbreškim.“

OSTALA PITANJA:

1. Javlja se vijećnik Mladen Sačer. Navodi kako slijedi: „Ja opet postavljam jedno pitanje koje sam već nekoliko puta postavio, ali vidim da nije ništa napravljeno. Vinogradska ulica, kamioni i dalje voze maksimalnim brzinama, grabe su na cesti, nema sanacije. Rekli ste da budete nešto poduzeli, očito se nije poduzelo ništa. Zanima me jeste li se čuli sa Županijskom upravom za ceste. Sramota je kako cesta izgleda i što se to dozvoljava kamionima. Dakle, obećano je da će se ta cesta sanirati. Nije sanirana. Ljudi su ogorčeni, nemojte se iznenaditi ako će jedan dan biti zaustavljeni promet.“

Na to općinski načelnik odgovara da se radi o cesti koja je pod upravljanjem Županijske uprave za ceste. Da mi bez suglasnosti Županijske uprave za ceste ne možemo samo tako izvoditi radove na sanaciji te ceste. Isto tako, da ne možemo kao Općina zabraniti promet po županijskoj cesti. On da je osobno već nekoliko puta kontaktirao direktora te da je direktor rekao da će se problem riješiti. U to se uključuje i pročelnica JUO koja predlaže da se organizira sastanak s direktorom Županijske uprave za ceste te da se cijela situacija izvidi na terenu. Uključuje se i vijećnik Zlatko Gizdavec. Napominje da kamioni imaju svoju rutu za koju su dobili dozvolu da prevoze šljunak, međutim da se ne voze po toj ruti nego da teret prevoze po cesti po kojoj se ne bi smjeli voziti. Da to svakako treba provjeriti i vidjeti što se tu može poduzeti.

2. Vijećnik Zlatko Gizdavec postavlja pitanje pročelnici JUO kakva je situacija s raspisivanjem natječaja za zakup poljoprivrednog zemljišta?

Na to pročelnica JUO odgovara:

„Javni natječaj za zakup poljoprivrednog zemljišta poslan je na evaluaciju Ministarstvu poljoprivrede te čekamo njihovo očitovanje. Natječajem je obuhvaćeno ukupno 650 čestica, a na istome u Ministarstvu poljoprivrede radi jedan službenik. U kontaktu smo sa službenikom koji provjerava naš natječaj. Zadnje kad smo se čuli je rekao da će biti potrebno raditi određene izmjene i tražiti neka dodatna očitovanja, ali da u većem dijelu natječaj dobro izgleda. Obavijestit ćemo Vas svakako dalje čim budemo imali više informacija.“

Na to vijećnik Zlatko Gizdavec dodaje da će biti problem oko donošenja odluke o raspisivanju javnog natječaja za zakup ako u skorije vrijeme i dobijemo traženu prethodnu suglasnost, jer da se Vijeće raspušta dva mjeseca prije lokalnih izbora.

Na to pročelnica Općine odgovara: „Nažalost, situacija u Ministarstvu jest takva kakva je, što se može vidjeti i iz medija. Cijeli postupak raspisivanja javnog natječaja preopterećen je kojekakvim formalnostima koje treba poštivati. Nadamo se da ćemo uskoro sve riješiti.“

Drugih pitanja nije bilo.

**Predsjednik Općinskog vijeća zatvorio je sjednicu u 19:30h.**

PREDSJEDNIK OPĆINSKOG VIJEĆA

Damir Grgec

Zapisnik sastavila: Helena Vuk, pročelnica JUO